Президент Қытай Төрағасына құттықтау хатын жолдады
"Президент Қытай Төрағасына құттықтау хатын жолдады" | "https://abai.kz/post/188462"
TITLE: Президент Қытай Төрағасына құттықтау хатын жолдады
URL: https://abai.kz/post/188462
META: "Президент Қытай Төрағасына құттықтау хатын жолдады" | "https://abai.kz/post/188462"
DATE: 01.10.2024
AUTHOR(s): Abai.kz
TOTAL WORDS: 110
TEXT: Қасым-Жомарт Тоқаев қазақстандықтардың және жеке өзінің атынан Си Цзиньпин мен қытай халқын ҚХР-дың құрылғанына 75 жыл толуымен құттықтады. Мемлекет басшысы құттықтау жеделхатында ел бірлігі мен тұтастығының бірегей нышаны саналатын бұл күннің орны ерекше екеніне тоқталды. Сонымен қатар Қытайды әлемдегі көшбасшы, әрі жаһандық орнықты дамуға, халықаралық тұрақтылық пен қауіпсіздікті қамтамасыз етуге зор үлес қосып отырған қуатты мемлекет ретінде атап өтті. Президент Қазақстан мен Қытай арасындағы сан қырлы ынтымақтастық стратегиялық серіктестік рухында қарқынды дамып келе жатқанына назар аударды. Екі елдің мызғымас достық пен тату көршілікке негізделген байланысы қос халықтың игілігі жолында ұдайы нығая беретініне сенім білдірді. Қасым-Жомарт Тоқаев Си Цзиньпиннің аса жауапты қызметіне толайым табыс, ал достас қытай халқына бақ-береке тіледі. Abai.kz
